CELEX: 32018D0270
Language: bg
Date: 2018-02-15 00:00:00
Title: Решение (EС) 2018/270 на Съвета от 15 февруари 2018 година за изменение на Решение 1999/70/ЕО относно външните одитори на националните централни банки по отношение на външните одитори на Central Bank of Cyprus

23.2.2018   
            
            
               BG
            
            
               Официален вестник на Европейския съюз
            
            
               L 51/14
            
         РЕШЕНИЕ (EС) 2018/270 НА СЪВЕТА
   от 15 февруари 2018 година
   за изменение на Решение 1999/70/ЕО относно външните одитори на националните централни банки по отношение на външните одитори на Central Bank of Cyprus
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид препоръката на Европейската централна банка от 19 декември 2017 г. до Съвета на Европейския съюз относно външните одитори на Central Bank of Cyprus (ЕЦБ/2017/43) (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Мандатът на сегашния външен одитор на Central Bank of Cyprus — KPMG Limited — изтича след одита за финансовата 2017 година. Поради това е необходимо да се назначи външен одитор за Central Bank of Cyprus за финансовите години 2018 —2022.
            
         
               (3)
            
            
               Central Bank of Cyprus избра PricewaterhouseCoopers Limited за свой външен одитор за финансовите години 2018 —2022.
            
         
               (4)
            
            
               Управителният съвет на ЕЦБ препоръча назначаването на PricewaterhouseCoopers Limited за външен одитор на Central Bank of Cyprus за финансовите години 2018 —2022.
            
         
               (5)
            
            
               Предвид препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В член 1 от Решение 1999/70/ЕО параграф 14 се заменя със следното:
   
      „14.   PricewaterhouseCoopers Limited се одобрява за външен одитор на Central Bank of Cyprus за финансовите години 2018 — 2022.“
   
   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е Европейската централна банка.
   
      Съставено в Брюксел на 15 февруари 2018 година.
      
         
            За Съвета
         
         
            Председател
         
         К. ВЪЛЧЕВ
      
   
   
      (1)  ОВ C 2, 5.1.2018 г., стр. 1.
   
      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).